Lav et referat af nedenstående tekst:

Tekst:
Det har været et stort fodbold-år i Nordjylland. Under EM i sommer ramte Mæhle-feberen, da Joakim Mæhle fra Østervrå trak overskrifter for sine præstationer. Og i løbet af 2021 har mange nordjyder gjort som ham. De er hoppet i fodboldstøvlerne og ud på fodboldbanerne. Fodboldklubberne i de nordjyske kommuner har sidste år fået hele 4.161 nye medlemmer. Det viser tal fra Danmarks Idrætsforbund (DIF). - Vi synes, at det er fantastisk. Jo flere medlemmer, jo bedre er det. Så det er vi superglade for, siger Kristian Thomsen, der er formand for DBU's nordjyske afdeling. I 2020 var der 35.181 medlemmer i de nordjyske fodboldklubber. I 2021 var der 39.342. Nordjyderne vil bevæge benene Under de seneste to års coronakrise har foreningslivet landet over mistet mange medlemmer, men de nye tal viser ifølge Kristian Thomsen, at nordjyderne trænger til at komme ud og dyrke idræt igen. Han mener samtidig, at fodbolden har været hjulpet af, at det kan være en udendørssport. - Mange af de indendørs sportsgrene har været lukket ned i længere tid. Så det har selvfølgelig haft en effekt på vores fremgang, siger Kristian Thomsen. Flere kommuner får nye medlemmer Det er dog ikke alene fodbolden, der har formået at skaffe nye medlemmer det seneste år. Tal fra Danmarks Idrætsforbund viser, at DIF og DGI samlet har fået 588 nye medlemmer i Nordjylland fra 2020 til 2021. I Aalborg Kommune er der kommet 1194 nye medlemmer til foreningerne, og også Frederikshavn Kommune har oplevet en fremgang på 1169 personer. - Vi er positivt overraskede over, at niveauet har holdt, fordi når restriktionerne har været hårde og mere omfattende, kunne vi godt have kigget ind i en større nedgang, siger Rune Buch Andersen, der er kommunikationskonsulent i DGI Nordjylland. Håber at alle medlemmer vender tilbage Mens antallet af medlemmer går frem i fem af Nordjyllands kommuner, går antallet af medlemmer tilbage i seks kommuner. I Jammerbugt Kommune har 1195 personer forladt foreningerne fra 2020 til 2021, og i Rebild Kommune lyder det tal på et fald på 743 personer. Hos DGI Nordjylland er der ikke en entydig forklaring på, hvorfor det går frem nogle steder og tilbage andre steder. Men Rune Buch Andersen håber og tror på, at alle de medlemmer, foreningerne har mistet de seneste år, vil komme tilbage. - Vi ser et stort rykind, nu hvor restriktionerne er væk, og vi kigger ind i et indendørs aktivitetsbillede, som får lov til at være der igen, siger Rune Buch Andersen.

Referat:
Nordjyderne har det seneste år haft et stort ønske om at komme ud at bevæge sig. Fra 2020 til 2021 har mange nordjyske foreninger fået nye medlemmer.